150. ΝΟΜΟΣ υπ’ αριθ. 368 της 24/29 Ιουν. 1976 (ΦΕΚ Α΄ 164) Περί εφαρμογής των διατάξεων της παρ. 1 του άρθρ. 4 του Νόμ. 283/1976 και επί των συνταξιούχων του Δημοσίου, των Οργανισμών Τοπικής Αυτοδιοικήσεως και των λοιπών Ν.Π.Δ.Δ. και ρυθμίσεως ετέρων τινών ζητημάτων. Άρθρ.1.-Αι διατάξεις της παρ. 1 του άρθρ. 4 του Νόμ. 283/1976 «περί αυξήσεως του μισθού των δικαστικών λειτουργών, των δημοσίων υπαλλήλων, πολιτικών και στρατιωτικών, και των υπαλλήλων των Νομικών Προσώπων Δημοσίου Δικαίου, χορηγήσεως επιδομάτων και ρυθμίσεως συναφών θεμάτων» (τόμ. 2Α σελ. 384,851) έχουν εφαρμογήν από 1ης Ιουλ. 1976 και επί των συνταξιούχων του Δημοσίου, των Οργανισμών Τοπικής Αυτοδιοικήσεως (Ο.Τ.Α.) και των λοιπών Ν.Π.Δ.Δ. Άρθρ.2.-1.Δια την χορήγησιν εις τους πολιτικούς εν γένει συνταξιούχους του Δημοσίου, τους συνταξιούχους των Ο.Τ.Α. και τους συνταξιούχους των λοιπών Ν.Π.Δ.Δ., της πέμπτης εκ 10% προσαυξήσεως, λόγω πολυετούς παραμονής εν τω αυτώ βαθμώ, υπολογίζεται εις τον βαθμόν, τον οποίον εκέκτηντο ούτοι κατά την αποχώρησιν των εκ της υπηρεσίας, ο πλεονάζων χρόνος υπηρεσίας, μετά την αφαίρεσιν του, κατά τας κειμένας κατά την δημοσίευσιν του Νόμ. 283/1976 διατάξεις, απαιτουμένου δια τον διορισμόν ή την μέχρι του βαθμού εξόδου εκ της υπηρεσίας προαγωγήν, εφαρμοζομένης, περαιτέρω, δια τον καθορισμόν του πλεονάζοντος χρόνου, κατ’ αναλογίαν, της διατάξεως της παρ. 1 του άρθρ. 1 του Ν.Δ. 807/71 «περί συμπληρώσεως των περί προσαυξήσεως επιδόματος ευδοκίμου παραμονής (τριετιών) κειμένων διατάξεων», (τόμ. 2Α σελ. 384,81). Πολιτικοί εν γένει συνταξιούχοι, αποχωρήσαντες της υπηρεσίας προ της εφαρμογής των σχετικών νόμων, δι’ ων προεβλέφθη η διάκρισις των υπαλλήλων εις τοιούτους Α΄, Β΄ και Γ΄ κατηγορίας θεωρούνται δια την εφαρμογήν του παρόντος, ως ανήκοντες εις μίαν των κατηγοριών τούτων, αναλόγως των τυπικών των προσόντων. Εξαιρετικώς οι εκ τούτων επί βαθμοίς 2ω και 3ω, ή τοις αντιστοίχοις αυτών, θεωρούνται ως ανήκοντες εις την Α΄ Κατηγορίαν, ανεξαρτήτως της υπάρξεως ή μη των τυπικών προσόντων της κατηγορίας ταύτης. Εφ’ όσον κατά την διάρκειαν της ενεργού υπηρεσίας του ήδη συνταξιούχου ελήφθησαν υπ’ όψιν, δια τον υπολογισμόν του πλεονάζοντος χρόνου προς χορήγησιν της προσαυξήσεως λόγω πολυετούς εν τω αυτώ βαθμώ υπηρεσίας, έτεραι ευνοϊκώτεραι διατάξεις, αύται θα ληφθούν υπ’ όψιν κατά τον υπολογισμόν του πλεονάζοντος χρόνου δια την χορήγησιν εις αυτόν και της προσαυξήσεως λόγω 5ης τριετίας αποκλειομένης εν πάση περιπτώσει της συγχρόνου εφαρμογής των ως άνω διατάξεων. 2.Δια την χορήγησιν της εν λόγω προσαυξήσεως εις τους στρατιωτικούς συνταξιούχους εφαρμόζονται αι διατάξεις της παρ. 3 του άρθρ. 4 του Νόμ. 283/1976, λαμβανομένων υπ’ όψιν δια τον απολογισμόν του πλεονάζοντος χρόνου των κατά την δημοσίευσιν του νόμου τούτου ισχυουσών διατάξεων. Αι διατάξεις του τρίτου εδαφίου της προηγουμένης παραγράφου έχουν εφαρμογήν και εν προκειμένω. Δια την χορήγησιν του επιδόματος ευδοκίμου παραμονής εν τω βαθμώ εις τους Αξιωματικούς και Ανθυπασπιστάς των Ενόπλων Δυνάμεων, των Σωμάτων Ασφαλείας και του λιμενικού Σώματος, ο μεν υπολογισμός του πλεονάζοντος χρόνου ενεργείται κατά τας διατάξεις της παρ. 1 του άρθρ. 1 του Ν.Δ. 807/71 «περί συμπληρώσεως των περί προσαυξήσεως κλπ.», ως αύται επεξετάθησαν εις τους στρατιωτικούς δια του άρθρ. 3 του Ν.Δ. 279/1974 «περί επεκτάσεως των διατάξεων του Ν.Δ. 807/71», ο δε καθορισμός της δικαιουμένης προσαυξήσεως κατά τας διατάξεις της παρ. 1 του άρθρ. 1 του Β.Δ. 602/1962 «περί τροποποιήσεως των διατάξεων» περί των αποδοχών των δημοσίων υπαλλήλων κλπ.» ως ετροποποιήθησαν και συνεπληρώθησαν μεταγενεστέρως και της παρ. 3 του άρθρ. 4 του Νόμ. 283/76. 3.Αι διατάξεις του άρθρ. 1 του Ν.Δ. 279/1974 «περί επεκτάσεως των διατάξεων του Ν.Δ. 807/1971 «περί συμπληρώσεως των περί προσαυξήσεως επιδόματος ευδοκίμου παραμονής (τριετιών) κειμένων διατάξεων» δεν έχουν εφαρμογήν εν προκειμένω ουδέ επί των από της ισχύος του Νόμ. 283/1976 και εφ’ εξής εξερχομένων της υπηρεσίας. Άρθρ.3.-1.Η κατ’ εφαρμογήν των διατάξεων των προηγουμένων άρθρων αύξησις της συντάξεως ορίζεται πληρωτέα από 1ης Ιουλ. 1976, βάσει φύλλου μεταβολής εκάστου συνταξιούχου, μη απαιτουμένης εκδόσεως πράξεως αναπροσαρμογής, ουδέ υποβολής αιτήσεως εκ μέρους των ενδιαφερομένων. Αι διατάξεις της παρ. 1 του άρθρ. 60 του Α.Ν. 1854/1951 «περί απονομής των πολιτικών και στρατιωτικών συντάξεων» δεν έχουν εφαρμογήν εν προκειμένω. 2.Κατά της αρνήσεως της Υπηρεσίας προς χορήγησιν της εν λόγω προσαυξήσεως ασκούνται, προκειμένου μεν περί συντάξεων κανονιζομένων παρά της Υπηρεσίας Συντάξεων του Γ.Λ.Κ., τα υπό του άρθρ. 5 του Νόμ. 4448/1964 «περί τροποποιήσεως και συμπληρώσεως της κειμένης συνταξιοδοτικής νομοθεσίας» προβλεπόμενα ένδικα μέσα, προκειμένου δε περί των λοιπών, τα υπό των οικείων διατάξεων προβλεπόμενα τοιαύτα. Άρθρ.4.(Προστίθεται πέμπτον εδάφιον εις την παρ. 3 του άρθρ. 1 Ν.Δ. 164/1973, ανωτ. αριθ. 120) (Αντί για τη σελ. 90,645(β) Σελ. 90,645(γ) Τεύχος 739-Σελ. 139 Πολιτικές και Στρατιωτικές Συντάξεις 29.Β.α.150 Άρθρ.5.-(Αντικαθίσταται η παρ. 1 του άρθρ. 6 Α.Ν. 599/1968, ανωτ. αριθ. 65).